APSTIPRINĀTS:

Ar Liepājas speciālās ekonomiskās zonas

pārvaldnieka 2023. gada 1. augusta rīkojumu Nr.1.6/62

**Liepājas speciālās ekonomiskās zonas pārvaldei piederošas  
kustamās mantas – transportlīdzekļa GAZ SAZ3307  
ATSAVINĀŠANAS IZSOLES NOTEIKUMI**

1. Mantas apraksts
   1. transportlīdzeklis GAZ SAZ3307, (turpmāk tekstā – *“Transportlīdzeklis”),*
   2. izlaides gads - 1991.;
   3. degviela – Benzīns;
   4. dzinēja tilpums – 4.3;
   5. reģistrācijas Nr. BV7716;
   6. šasijas Nr.XTH330720M1414329;
2. Izsoles veids, maksājumi un samaksas kārtība
   1. Izsoles veids – otrā elektroniskā izsolear augšupejošu soli.
   2. Maksāšanas līdzekļi – 100% *euro.*
   3. Izsoles sākuma cena: **720,00 *euro*** (*septiņi simti divdesmit* *euro un 00 centi),* bez pievienotās vērtības nodokļa (turpmāk – PVN). Pirkuma līguma slēgšanas brīdī *Transportlīdzekļa* nosolītā summa tiek aplikta ar PVN.
   4. Izsoles kāpuma solis noteikts 25,00 *euro* (*divdesmit pieci euro un 00 centi*), bez PVN.
   5. Izsoles nodrošinājums: 72,00 *euro* (*septiņdesmit divi euro un 00 centi),* bez PVN, (10% apmērā no izsolāmā objekta sākuma cenas) no izsoles sākuma datuma **10 (desmit) dienu laikā** izsoles dalībniekam jāpārskaita Liepājas speciālās ekonomiskās zonas pārvaldei, vienotais reģistrācijas Nr.LV90000329402, AS “Swedbank”, konta Nr.LV12HABA0001407037000 ar atzīmi ***"Transportlīdzekļa GAZ SAZ3307 izsoles nodrošinājums"****.*
   6. Samaksa par pirkumu – jāpārskaita Liepājas speciālās ekonomiskās zonas pārvaldei, vienotais reģistrācijas Nr.LV90000329402, AS “Swedbank”, konta Nr. LV12HABA0001407037000, **10 (desmit) dienu** laikā no izsoles noslēguma dienas.
   7. Nodrošinājums tiek ieskaitīts pirkuma maksā uzvarējušajam dalībniekam, pārējiem dalībniekiem kredītiestādes kontā, kuras numurs norādīts norēķina rekvizītos, elektronisko izsoļu vietnē <https://izsoles.ta.gov.lv>.
   8. Izsoli organizē Liepājas speciālās ekonomiskās zonas pārvalde (turpmāk – Pārvalde).
   9. Izsoli rīko izsoles komisija, pamatojoties uz Pārvaldes pārvaldnieka izdotu rīkojumu (turpmāk – Komisija).
   10. Izsoles dalībnieks/ pretendents, kurš saskaņā ar šiem noteikumiem ir nosolījis augstāko cenu iegūst tiesības slēgt pirkuma līgumu ar Pārvaldi.
   11. Lēmumu par atkārtotu izsoli vai *Transportlīdzekļa* atsavināšanas procesa pārtraukšanu pieņem Komisija.
   12. Sludinājums par *Transportlīdzekļa* elektronisko izsoli tiek publicēts Latvijas Republikas oficiālajā izdevumā “Latvijas Vēstnesis”, Liepājas speciālās ekonomiskās zonas pārvaldes tīmekļa vietnē: <https://liepaja-sez.lv/lv/parvalde/izsoles-sludinajumi> sadaļā “Izsoles un sludinājumi”, kā arī Elektronisko izsoļu vietnē <https://izsoles.ta.gov.lv>.
3. Izsoles subjekts
   1. Izsolē var piedalīties personas, kuras noteikumos noteiktajā kārtībā un termiņā ir pieteikušās dalībai izsolē, atbilst izvirzītajām prasībām pretendentiem un iemaksājušas izsoles nodrošinājumu.
   2. Par izsoles dalībnieku var kļūt jebkura fiziskā vai juridiskā persona, kura atbilstoši Latvijas Republikas spēkā esošajiem normatīvajiem aktiem ir tiesīga iegūt īpašumā *Transportlīdzekli* un kura noteiktajā termiņā ir izpildījusi Noteikumu priekšnoteikumus: līdz reģistrācijas brīdim ir iemaksājusi šo noteikumu 2.5.punktā minēto nodrošinājumu, un autorizēta dalībai izsolē.
   3. Par izsoles dalībnieku var kļūt jebkura fiziskā vai juridiskā persona, kurai nav Valsts ieņēmumu dienesta administrēto nodokļu (nodevu) parādu Latvijas Republikā vai valstī, kurā tas reģistrēts, tajā skaitā, valsts sociālās apdrošināšanas iemaksu parādi, kas kopsummā pārsniedz 150 EUR, kā arī nenokārtotas saistības pret Pārvaldi.
   4. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
   5. Izsolē nevar piedalīties, ja personai, tās valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura pilnvarota pārstāvēt personu darbības, kas saistītas ar filiāli, vai personālsabiedrības biedriem, tās valdes vai padomes loceklim, patiesā labuma guvējam, ir noteiktas Latvijai saistošas starptautiskās vai nacionālās sankcijas (informācija atrodama sankciju subjektu sarakstos, t.sk.: Finanšu izlūkošanas dienesta[[1]](#footnote-1) un/ vai starptautisko attīstības banku (Pasaules Bankas[[2]](#footnote-2), Eiropas Rekonstrukcijas un attīstības bankas[[3]](#footnote-3), ASV OFAC[[4]](#footnote-4)) sankciju subjektu saraksti, Lursoft.lv) vai būtiskas finanšu un kapitāla tirgus interese ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
4. Izsoles pretendentu reģistrēšana Izsoļu dalībnieku reģistrā

4.1. Pretendentu reģistrācija notiek no **07.08.2023. plkst.13:00 līdz 17.08.2023. plkst.23:59** elektronisko izsoļu vietnē <https://izsoles.ta.gov.lv> uzturētā Izsoļu dalībnieku reģistrā.

1. Izsoles pretendenti – fiziska vai juridiska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda:
2. Fiziska persona:
3. Vārdu, uzvārdu;
4. Personas kodu vai dzimšanas datumu (persona, kurai nav piešķirts personas kods);
5. Kontaktadresi;
6. Personu apliecinoša dokumenta veidu un numuru;
7. Norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
8. Personas papildu kontaktinformāciju – elektroniskā pasta adresi un tālruņa numuru (ja tāds ir).
9. Fiziska persona, kura pārstāv citu fizisku vai juridisku personu, papildus 4.2.1.punktā norādītajam, sniedz informāciju par:
10. Pārstāvamās personas veidu;
11. Vārdu, uzvārdu fiziskai personai vai nosaukumu juridiskai personai;
12. Personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;
13. Kontaktadresi;
14. Personu apliecinoša dokumenta veidu un numuru fiziskai personai;
15. Informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina, reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
16. Informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);
17. Attiecīgās lēmējinstitūcijas lēmumu kustamā mantas iegādi juridiskajai personai.
18. Reģistrējoties Izsoļu dalībnieku reģistrā, izsoles pretendents iepazīstas ar elektronisko izsoļu vietnes lietošanas noteikumiem, kā arī ar *Transportlīdzekļa* Izsoles noteikumiem un apliecina savu piekrišanu noteikumu nosacījumiem un to ievērošanā, kā arī par sevi sniegto datu pareizību.
19. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu *"Par e-izsoļu vietnes dalībnieka dalību konkrētā izsolē"* un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
20. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
21. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
22. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
23. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
24. Izsoles pretendents netiek reģistrēts, ja:
25. nav vēl iestājies vai ir beidzies pretendentu reģistrācijas termiņš;
26. ja nav izpildīti visi šo noteikumu 4.2.1.punktā vai 4.2.2.punktā minētie norādījumi.
27. Izsoles rīkotāji nav tiesīgi līdz izsoles sākumam sniegt informāciju par izsoles pretendentiem.
28. Pretendenti izsoles noteikumus var saņemt lejupielādējot tos no [Liepājas speciālās ekonomiskās zonas pārvaldes tīmekļvietnes (https://liepaja-sez.lv/lv/parvalde/izsoles-sludinajumi)](file:///C:\Users\raivo\OneDrive%20-%20Liepajas%20SEZ%20parvalde\Documents\Izsoles_Noteikumi\Automasinas\Liepājas%20speciālās%20ekonomiskās%20zonas%20pārvaldes%20tīmekļvietnes%20(https:\liepaja-sez.lv\lv\parvalde\izsoles-sludinajumi))) sadaļā “Izsoles un sludinājumi” vai iesniedzot rakstveida iesniegumu, nosūtot to uz e-pastu [lsez@lsez.lv](mailto:lsez@lsez.lv).
29. Izsoles pretendentiem *Transportlīdzekļa* apskate iespējama iepriekš sazinoties ar Pārvaldes pārstāvi Ainaru Šteinbergu pa tālruni 29426284.
30. Izsoles norise
    1. Izsole norit elektronisko izsoļu vietnē <https://izsoles.ta.gov.lv> **07.08.2023. plkst.13:00 un noslēdzas 28.08.2023. plkst. 13:00**.
    2. Izsolei autorizētie dalībnieki drīkst izdarīt solījumus visā izsoles norises laikā.
    3. Ja pēdējo 5 (piecu) minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
    4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts, līdz nākamās darbadienas pulksten 13:00.
    5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.
    6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
    7. Izsoles dalībniekiem, kuri piedalījušies izsolē, bet nav nosolījuši izsoles *Transportlīdzekli*, 7 (septiņu) dienu laikā pēc izsoles beigām tiek atmaksāts izsoles nodrošinājums.
    8. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.
31. Izsoles rezultātu apstiprināšana un līguma noslēgšana
    1. Izsoles gaitu un lēmumu par izsoles rezultātiem, kā arī sistēmas automātiski sagatavoto izsoles akta apstiprināšanu Komisija atspoguļo izsoles protokolā. Komisija sagatavo protokolu 5 (piecu) darba dienu laikā pēc izsoles noslēguma un nosūta Izsoles dalībniekam, kurš nosolījis augstāko cenu 6.2.punktā minēto paziņojumu un publicē izsoles rezultātu Pārvaldes mājaslapā.
    2. Izsoles dalībniekam, kurš nosolījis augstāko cenu, 10 (desmit) darba dienu laikā pēc paziņojuma saņemšanas jāsamaksā nosolītā cena Noteikumu 2.6. punktā norādītajā Izsoles rīkotāja kontā, kas atbilst starpībai starp augstāko nosolīto cenu un iemaksāto nodrošinājumu, un jānoslēdz pirkuma līgums ar Pārvaldi saskaņā ar noteikumu 2.Pielikumu.
    3. Ja īpašumu nosolījušais izsoles dalībnieks šo noteikumu 6.2.punktā noteiktajā termiņā nav norēķinājies un noslēdzis pirkuma līgumu šajos noteikumos minētajā kārtībā, viņš zaudē tiesības uz nosolīto īpašumu. Izsoles nodrošinājums attiecīgajam dalībniekam netiek atmaksāts.
    4. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 2 (divu) nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu un samaksāt nosolīto naudas summu uz norādīto bankas kontu.
    5. Ja 6.4.punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
32. Nenotikušās izsoles
    1. Izsoles komisija pieņem lēmumu par izsoles atzīšanu par nenotikušu:
       1. ja uz izsoli nav autorizēts neviens izsoles dalībnieks;
       2. ja izsole bijusi izziņota, pārkāpjot šos noteikumus vai Publiskas personas mantas atsavināšanas likuma nosacījumus;
       3. ja tiek noskaidrots, ka nepamatoti noraidīta kāda dalībnieka piedalīšanās izsolē, vai nepareizi noraidīts kāds pārsolījums;
       4. ja neviens izsoles dalībnieks nav pārsolījis izsoles sākumcenu;
       5. ja vienīgais izsoles dalībnieks, kurš nosolījis izsolāmo *Transportlīdzekli*, nav parakstījis izsolāmā *Transportlīdzekļa* pirkuma līgumu;
       6. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
       7. *Transportlīdzekli* nopirkusi persona, kurai nav bijušas tiesības piedalīties izsolē.
33. Īpašie noteikumi
    1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
    2. Izdevumus par *Transportlīdzekļa* reģistrāciju CSDD sedz pircējs.
    3. Izsoles pretendenti, dalībnieki piekrīt, ka Liepājas speciālās ekonomiskās zonas pārvalde veic to personas datu apstrādi, pārbaudot sniegto ziņu patiesumu.
    4. Izsoles nosolītā cena ir apliekama ar pievienotās vērtības nodokli atbilstoši normatīvo aktu noteikumiem.
34. Izsoles rezultātu apstrīdēšana
    1. Pretendenti un izsoles dalībnieki var iesniegt sūdzību par Komisijas darbībām, lēmumiem vai par izsoles rezultātiem Pārvaldes pārvaldniekam ne vēlāk kā 7 (septiņu) darba dienu laikā no izsoles rezultātu paziņošanas dienas.
    2. Izsoles pretendenti, dalībnieki piekrīt, ka Izsoles rīkotājs veic personas datu apstrādi, pārbaudot sniegto ziņu patiesumu.
    3. Visā, kas nav atrunāts Izsoles noteikumos, jāvadās saskaņā ar Publiskas personas mantas atsavināšanas likuma nosacījumiem.

Pielikumā:

1.Pielikums – Tehniskā specifikācija uz 1 (vienas) lapas;

2.Pielikums – Līguma projekts uz 3 (trīs) lapām un nodošanas – pieņemšanas akts uz 1 (vienas) lapas.

Visi augstākminētie pielikumi ir neatņemama izsoles noteikumu sastāvdaļa.

2.Pielikums

PIRKUMA LĪGUMS Nr.

Liepājā, 2023. gada .

**Liepājas speciālās ekonomiskās zonas pārvalde,** vienotais reģistrācijas numurs LV90000329402, turpmāk – Pārdevējs, tās pārvaldnieka Ulda Hmieļevska personā, kurš rīkojas uz Ministru kabineta 1997. gada 23. septembra noteikumu Nr.336 “Liepājas speciālās ekonomiskās zonas pārvaldes nolikums” pamata, no vienas puses, un

\_\_\_\_\_\_\_\_\_, vienotais reģistrācijas numurs/personas kods \_\_\_\_\_\_\_\_\_\_\_, turpmāk – Pircējs, kuru uz \_\_\_\_\_\_\_ pamata pārstāv \_\_\_\_\_\_\_\_\_, no otras puses, katrs atsevišķi/ kopā saukti arī – puse/ puses, pamatojoties uz Liepājas speciālās ekonomiskās zonas pārvaldes rīkotās kustamas mantas – Transportlīdzekļa GAZ SAZ3307 izsoles rezultātiem, noslēdz šo līgumu (turpmāk - **Līgums**):

1. Līguma priekšmets
   1. Pārdevējs pārdod, un Pircējs pērk transportlīdzekli GAZ SAZ3307, šasijas Nr. XTH330720M1414329 (turpmāk – **Transportlīdzeklis**), kura iegādes tiesības Pircējs ieguvis saskaņā ar 2023. gada \_\_\_. \_\_\_\_\_\_\_\_\_ Pārdevēja rīkotās kustamās mantas izsoles rezultātiem.
   2. Pārdevējs garantē, ka Transportlīdzeklis pārdošanas brīdī nav atsavināts, ieķīlāts vai apgrūtināts ar parādiem un saistībām un par to nav tiesas strīdu.
   3. Pārdevējs garantē, ka Transportlīdzeklis ir tā īpašumā, ko apliecina transportlīdzekļa reģistrācijas apliecība un Pārdevējam ir tiesības slēgt šādu Līgumu.
   4. Līguma parakstīšanas brīdī Pircējam ir zināms Transportlīdzekļa tehniskais stāvoklis, ar to ir iepazinies dabā un pret to Pircējam nav nekādu pretenziju. Pārdevējs nav atbildīgs, ja pēc Līguma noslēgšanas Transportlīdzeklim tiek konstatēti jebkādi defekti.
   5. Transportlīdzeklis tiek nodots Pircējam ar Transportlīdzekļa pieņemšanas – nodošanas aktu, kas pievienots Līgumam kā pielikums un ir Līguma neatņemama sastāvdaļa. Pircējs īpašuma tiesības uz Transportlīdzekli iegūst pēc Līguma, Transportlīdzekļa pieņemšanas – nodošanas akta parakstīšanas un īpašuma tiesību maiņas reģistrācijas Ceļu satiksmes drošības direkcijā.
2. Samaksas noteikumi
   1. Pamatojoties uz 2023. gada . izsoles rezultātiem kopējā transportlīdzekļa cena ir EUR ( *euro,* centi). Transportlīdzekļa cena norādīta bez 21% pievienotās vērtības nodokļa.
   2. Transportlīdzekļa cena neietver ar to pārdošanu un piegādi Pircējam saistītās izmaksas. Transportlīdzekļa gada nodevas, īpašuma tiesību maiņas reģistrāciju Ceļu satiksmes drošības direkcijā un jebkuras citas ar Transportlīdzekļa reģistrāciju un iegādi saistītās izmaksas sedz Pircējs.
   3. Pārdevējs, parakstot Līgumu, apliecina, ka līdz Līguma parakstīšanai Pircējs ir samaksājis Pārdevējam visu Transportlīdzekļa pārdošanas cenu.
   4. Puses Transportlīdzekļa cenu uzskata par atbilstošu un apliecina, ka par to nākotnē necels nekādas pretenzijas.
3. Pušu tiesības un pienākumi
   1. Pārdevējs apņemas:
      1. nodot Pircējam Transportlīdzekli, to atslēgas un dokumentāciju 5 (piecu) darba dienu laikā no abpusējas Līguma parakstīšanas dienas, iepriekš ar Pircēju saskaņojot Transportlīdzekļa nodošanas laiku;
      2. Transportlīdzekļa nodošanas brīdī parakstīt Transportlīdzekļa pieņemšanas – nodošanas aktu;
      3. nodrošināt visas darbības, kas atkarīgas no Pārdevēja, lai Pircējs varētu pārreģistrēt Transportlīdzekli savā īpašumā Ceļu satiksmes drošības direkcijā.
   2. Pircējs apņemas 5 (piecu) darba dienu laikā no abpusējas Līguma parakstīšanas dienas, parakstot Transportlīdzekļa pieņemšanas – nodošanas aktu:
      1. pieņemt no Pārdevēja Transportlīdzekli;
      2. pārreģistrēt Transportlīdzekli savā īpašumā Ceļu satiksmes drošības direkcijā;
      3. pārvietot to no Pārdevēja teritorijas.
4. Pušu atbildība
   1. Puses nav atbildīgas par Līgumā noteikto saistību pilnīgu vai daļēju neizpildi, ja tā radusies iepriekš neparedzētu, vispārpieņemtu nepārvaramas varas apstākļu dēļ, kurus puses nevarēja ne paredzēt, ne novērst saprātīgiem līdzekļiem.
   2. Gadījumā, ja pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
   3. Līguma 3.2.3. apakšpunktā noteikto Pircēja pienākumu izpildes termiņu neievērošanas gadījumā Pārdevējs ir tiesīgs prasīt no Pircēja līgumsoda samaksu 1 % (viena procenta) apmērā no transportlīdzekļa cenas ar PVN par katru kavējuma dienu, bet ne vairāk par 10% (desmit procentiem) no kopējās Transportlīdzekļa cenas ar PVN.
   4. Pārdevējam ir tiesības vienpusēji atkāpties no Līguma izpildes, ja Pircējs kavē Līguma 3.2. punktā noteikto Pircēja pienākumu izpildes termiņu ilgāk par 10 (desmit) dienām. Pārdevējs atskaita Pircēja norēķina kontā samaksāto transportlīdzekļa cenu, izņemot kustamās mantas izsoles nodrošinājumu.
   5. Puses ir atbildīgas par Līguma prasību izpildi.
5. Strīdu izskatīšanas kārtība
   1. Visas domstarpības un strīdus par Līguma izpildi Puses izskata pārrunu ceļā.
   2. Gadījumā, ja Puses nevar vienoties, strīdus jautājumu nodod izskatīšanai Latvijas Republikas vispārējās jurisdikcijas tiesā, saskaņā ar Latvijas Republikā spēkā esošajiem normatīvajiem aktiem.
   3. Pusei, kas vēlas strīdus jautājumu nodot, izskatīšanai tiesā, vispirms, vismaz 1 (vienu) mēnesi iepriekš, otrai Pusei jāiesniedz par to rakstiska pretenzija.
6. Citi līguma noteikumi
   1. Līguma 1.5. punktā minētā Transportlīdzekļa pieņemšanas – nodošanas aktu Pārdevēja vārdā pilnvarots parakstīt autovadītājs Ainars Šteinbergs.
   2. Līgums stājas spēkā ar tā abpusējas parakstīšanas brīdi un darbojas līdz Līgumā noteikto saistību pilnīgai izpildei.
   3. Pārdevējs ir tiesīgs vienpusējā kārtā izbeigt līgumu, nemaksājot līgumsodu, un neatlīdzinot zaudējumus, ja Pircējs Līguma izpildes gaitā kļuvis par nodokļu parādnieku vai ir pasludināts maksātnespējas process, apturēta vai pārtraukta tās saimnieciskā darbība, uzsākta tiesvedība par Pircēja bankrotu.
   4. Ja līgums tiek izbeigts, pamatojoties uz 6.3.punktu, Pārdevējs nosūta par to rakstisku paziņojumu Pircējam. Līgums tiek uzskatīts par izbeigtu Pārdevēja noteiktajā termiņā, kas nevar būt īsāks par 5 (piecām) darba dienām no vēstules nosūtīšanas dienas.
   5. Pārdevējs ir tiesīgs nekavējoties vienpusējā kārtā izbeigt līgumu, nemaksājot līgumsodu, un neatlīdzinot zaudējumus, ja līgumu nav iespējams izpildīt tādēļ, ka līguma izpildes laikā Pircējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   6. Visi Līguma grozījumi stājas spēkā ar brīdi, kad tie nostiprināti rakstiskā formā un abpusēji parakstīti.
   7. Jautājumi, kas nav atspoguļoti Līgumā, tiek izskatīti atbilstoši spēkā esošajiem Latvijas Republikas normatīvajiem aktiem.
   8. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.

1. Konfidencialitāte
   1. Līguma noteikumi, kā arī informācija, kas saistīta ar pušu sadarbību vai kas pušu rīcībā nonākusi līguma izpildes rezultātā, uzskatāma par pušu komercnoslēpumu, un tā bez iepriekšējas rakstiskas otras puses piekrišanas nav izpaužama trešajām personām līguma darbības laikā un pēc tam. Šis pienākums neattiecas uz informāciju, kura ir publiski pieejama, kā arī informāciju, kas atklājama attiecīgām valsts institūcijām saskaņā ar spēkā esošajiem normatīvajiem aktiem, ja tā tiek sniegta šīm institūcijām.
   2. Saņemto vienas puses komercnoslēpumu saturošo informāciju otra puse apņemas izmantot vienīgi līguma 1.1.punktā norādītajam mērķim, ievērojot pušu komercintereses un šo konfidencialitātes pienākumu.
2. Personas datu aizsardzība
   1. Puses apliecina, ka tās ir informētas, ka vienas puses iesniegtos personas datus, ja tas nepieciešams līguma izpildei, drīkst apstrādāt tikai saskaņā ar līguma priekšmetu, līgumā noteiktajā apjomā, uz līguma darbības termiņu un tikai saskaņā ar spēkā esošo tiesību aktu prasībām.
   2. Puses nodrošina šajā līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
   3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras puses iesniegtajiem personas datiem.
   4. Puses apņemas nenodot tālāk trešajām personām otras puses iesniegtos personas datus. Ja saskaņā ar spēkā esošajiem tiesību aktiem pusēm var rasties šāds pienākums, tās pirms personas datu nodošanas informē par to otru pusi, ja vien to neaizliedz spēkā esošie tiesību akti.
   5. Katra no pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi  un jāatlīdzina ar tiesas spriedumu piespriestās zaudējumu summas.
   6. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.
3. Citi noteikumi
   1. Jebkuri līguma grozījumi un papildinājumi tiek noformēti rakstiski un pēc parakstīšanas tiek pievienoti šim līgumam kā tā neatņemama sastāvdaļa.
   2. Pircējs nav tiesīgs bez pārdevēja rakstiskas piekrišanas pilnīgi vai daļēji nodot šajā līgumā noteiktās tiesības un pienākumus trešajām personām.
   3. Par izmaiņām rekvizītos puses nekavējoties rakstiski informēs viena otru ar vēstuli, kuru parakstījusi attiecīgās puses persona ar pārstāvības tiesībām (paraksta tiesīgā persona) uzņēmumā.
   4. Jautājumus, kas šajā līgumā nav atrunāti, puses risina atbilstoši Latvijas Republikā spēkā esošajiem normatīvajiem aktiem.
   5. Līgums ir sastādīts latviešu valodā uz 3 (trīs) lapām, ar pielikumu “Transportlīdzekļu pieņemšanas – nodošanas akts” uz 1 (vienas) lapas, 2 (divos) eksemplāros divos eksemplāros, katrai pusei pa vienam eksemplāram, kuriem ir vienāds juridiskais spēks.
4. Pušu rekvizīti un paraksti

**PĀRDEVĒJS PIRCĒJS**

|  |  |  |
| --- | --- | --- |
| Liepājas speciālās ekonomiskās zonas pārvalde  Vienotais reģ.Nr.LV90000329402  Fēniksa iela 4, Liepāja, LV-3401, Latvija  Banka: Swedbank AS  Kods: HABALV22  Konts: LV12HABA0001407037000 |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vienotais reģ.Nr.\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_\_\_\_\_\_\_\_\_  Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_  Konts: \_\_\_\_\_\_\_\_\_\_\_\_\_\_\_\_\_\_\_\_\_ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uldis Hmieļevskis

**TRANSPORTLĪDZEKĻA**

pieņemšanas – nodošanas akts

Liepājā, 2023. gada .

**Liepājas speciālās ekonomiskās zonas pārvalde,** vienotais reģistrācijas numurs LV90000329402, turpmāk – Pārdevējs, tās pārvaldnieka Ulda Hmieļevska personā, kurš rīkojas uz Ministru kabineta 1997. gada 23. septembra noteikumu Nr.336 “Liepājas speciālās ekonomiskās zonas pārvaldes nolikums” pamata, no vienas puses, un

\_\_\_\_\_\_\_\_\_, vienotais reģistrācijas numurs/personas kods \_\_\_\_\_\_\_\_\_\_\_, turpmāk – Pircējs, kuru uz \_\_\_\_\_\_\_ pamata pārstāv \_\_\_\_\_\_\_\_\_, no otras puses, katrs atsevišķi/ kopā saukti arī – puse/ puses, pamatojoties uz 2023. gada \_\_\_\_\_\_\_ noslēgtā pirkuma līgumu Nr.\_\_\_\_\_\_\_\_\_\_\_, sastāda šādu pieņemšanas – nodošanas aktu (turpmāk – **Akts)**:

1. Pārdevējs nodod, un Pircējs pieņem īpašumā no Pārdevēja transportlīdzekli GAZ SAZ3307 reģistrācijas Nr.BV7716, šasijas Nr. XTH330720M1414329 (turpmāk – Transportlīdzekli).
2. Kopā ar Transportlīdzekli Pārdevējs nodod un Pircējs pieņem īpašumā visu Transportlīdzekļa tehnisko dokumentāciju.
3. Pārdevējs apliecina, ka ir saņēmis samaksu par Transportlīdzekli EUR ( euro, centi), tai skaitā 21% pievienotās vērtības nodoklis, un viņam šajā sakarā nav un turpmāk nebūs pretenzijas pret Pircēju.
4. Ar šo Aktu Pircējs apstiprina, ka Pircējam nav pretenziju pret Pārdevēja pārdotā Transportlīdzekļa tehnisko un vizuālo stāvokli, aprīkojumu un kvalitāti.
5. Akts ir sastādīts uz 1 (vienas) lapas, 2 (divos) eksemplāros.
6. Pircējs un Pārdevējs piekrīt visiem Akta noteikumiem un apstiprina, to parakstot.

**Transportlīdzekli nodeva: Transportlīdzekli pieņēma:**

**Pārdevējs: Pircējs:**

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. https://sankcijas.fid.gov.lv/ [↑](#footnote-ref-1)
2. https://www.worldbank.org/en/projects-operations/procurement/debarred-firms [↑](#footnote-ref-2)
3. https://www.ebrd.com/ineligible-entities-list.html [↑](#footnote-ref-3)
4. https://sanctionssearch.ofac.treas.gov/ [↑](#footnote-ref-4)